I processen med at opgradere mobilnetværket til 5G, arbejder TDC NET samtidig med at opgradere det eksisterende udstyr – især 4G. Dette betyder, at størstedelen af vores mobilkunder, som pt. er på 4G-nettet vil opleve og allerede oplever forbedringer til deres mobilservices, før de overhovedet kommer på 5G. I forbindelse med introduktionen af 5G vil de gamle teknologier udfases og frekvenserne genanvendes af 5G netværket. Første netværk der slukker vil være 3G i udgangen af 2022. Der er ikke en dato for hvornår 2G netværket vil lukke endnu.